Kòl 850 lëdzy rechùje dzysdnia parafiô w Bòrowim. Przënôlégò do ni Bùksewò, Bëdgòszcz, Czaple, Dembòwò, Katarzinczi, Klôsztór, Kòbëlé Gòrë, Rosochë, Smòlné, Stôri Mòst, Ùpiłka, Wiecziwno, Wierzchùcëno i Zgniti Mòst. Gôdô sã, że są to tak biédné stronë, że zajc, cobë sã wëżëwic, brëkùje 100 ha zemi i jesz mùszi krasc – przëbôcziwô znóné w tëch stronach rzekniãcé ks. Halman. Cos w tim je, równak z głodu nicht tu nie ùmiérô – dodôwô.